ประกาศธนาคารแห่งประเทศไทย

ที่ สรข. 4 /2557

เรื่อง บริการการเชื่อมโยงระบบบาทเนตกับระบบ USD CHATS

เพื่อการชําระดุลธุรกรรมซื้อขายเงินตราต่างประเทศ

----------------------------------------


อื่นๆ - 1. เหตุผลในการออกประกาศ

         เพื่อรองรับบริการการเชื่อมโยงระหว่างระบบบาทเนตของธนาคารแห่งประเทศไทย (ธปท.) กับระบบ USD CHATS ของธนาคารกลางฮ่องกง (Hong Kong Monetary Authority : HKMA) ซึ่งพัฒนาขึ้น โดยมีวัตถุประสงค์เพื่อเป็นโครงสร้างพื้นฐานทางการเงินรองรับการชําระดุลธุรกรรมซื้อขายเงินตราต่างประเทศ (Foreign Exchange Settlement) ที่เป็นสกุลเงินบาท (THB) และสกุลเงินดอลลาร์สหรัฐอเมริกา (USD) ให้เกิดขึ้นในเวลาเดียวกัน (Payment versus Payment : PVP) ซึ่งจะลดความเสี่ยงของการชําระดุลธุรกรรมซื้อขายเงินตราต่างประเทศ (Foreign Exchange Settlement Risk) ที่เกิดจากการได้รับชําระสกุลเงินที่ทําการซื้อขายในช่วงเวลาที่แตกต่างกัน

          โดยที่บริการดังกล่าวเป็นบริการอีกประเภทหนึ่งของระบบบาทเนต ประกาศฉบับนี้ จึงเป็นการกําหนดรายละเอียดเพิ่มเติมจากที่ระบุไว้ในระเบียบธนาคารแห่งประเทศไทย ว่าด้วยการบริการบาทเนต


อื่นๆ - 2. อํานาจตามกฎหมาย

          เพื่ออนุวัติตามข้อ 1 (8) แห่งระเบียบธนาคารแห่งประเทศไทย ว่าด้วยการบริการบาทเนต ธปท. ได้กําหนดให้บริการการเชื่อมโยงระบบบาทเนตกับระบบ USD CHATS (PvP USD CHATS) เป็นบริการอีกประเภทหนึ่งของระบบบาทเนต


อื่นๆ - 3. ขอบเขตการบังคับใช้

          ประกาศฉบับนี้ให้ใช้บังคับกับผู้ใช้บริการบาทเนตที่ประสงค์จะใช้บริการการเชื่อมโยงระบบบาทเนตกับระบบ USD CHATS เพื่อการชําระดุลธุรกรรมซื้อขายเงินตราต่างประเทศ


อื่นๆ - 4. นิยาม

           ในประกาศนี้

           "ธปท." หมายถึง ธนาคารแห่งประเทศไทย

           "ดอลลาร์" หมายถึง เงินสกุลดอลลาร์สหรัฐอเมริกา

           "CCPMP" (Cross Currency Payment Matching Processor) หมายถึง ซอฟต์แวร์ของธนาคารกลางฮ่องกง ที่ทําการจับคู่คําสั่งโอนเงิน PVP USD CI IATS สกุลเงินบาทกับคําสั่งโอนเงิน PVP USD CHATS สกุลเงินดอลลาร์

 

          "ระบบ USD CHATS" (US Dollar Clearing House Automated Transfer System) หมายถึง ระบบการชําระเงินของธนาคารกลางฮ่องกง ที่มีการโอนเงินและรับเงินเป็นเงินสกุลดอลลาร์ แบบ Real Time Gross Settlement (RTGS)

          "PVP USD CHATS" หมายถึง การเชื่อมโยงระหว่างระบบบาทเนตกับระบบ USD CHATS เพื่อให้การชําระดุลธุรกรรมซื้อขายเงินตราต่างประเทศที่เป็นสกุลเงินบาทและสกุลเงินดอลลาร์ เกิดขึ้นในเวลาเดียวกัน (PvP) ด้วยการดําเนินการผ่าน CCPMP

         "สถาบันผู้สั่งโอนเงินบาท" หมายถึง ผู้ใช้บริการบาทเนตที่สั่งโอนหรือจ่ายเงินบาทในระบบบาทเนต เพื่อธุรกรรมซื้อขายเงินตราต่างประเทศหรือบริการอื่นตามที่ ธปท. กําหนด

         "สถาบันผู้รับโอนเงินบาท" หมายถึง ผู้ใช้บริการบาทเนตที่รับโอนเงินบาทในระบบบาทเนต เพื่อธุรกรรมซื้อขายเงินตราต่างประเทศหรือบริการอื่นตามที่ ธปท. กําหนด

         "ธนาคารตัวแทนต่างประเทศ" (Correspondent Bank หมายถึง ธนาคารในต่างประเทศที่ผู้ใช้บริการบาทเนตแต่งตั้งให้เป็นตัวแทนในการรับหรือจ่ายเงินสกุลต่างประเทศสําหรับธุรกรรมซื้อขายเงินตราต่างประเทศ หรือบริการอื่นตามที่ตกลง

          "สถาบันผู้สั่งโอนเงินดอลลาร์" หมายถึง ธนาคารตัวแทนต่างประเทศที่เป็นสมาชิกในระบบ USD CHATS ประเภท Direct Participants (DP) ของสถาบันผู้รับโอนเงินบาทซึ่งจะโอนหรือจ่ายเงินดอลลาร์ในระบบ USD CHATS ตามคําสั่งที่ได้รับแจ้งจากสถาบันผู้รับโอนเงินบาท ตามวิธีการและรายละเอียดที่ตกลงกันระหว่างสถาบัน

           "สถาบันผู้รับโอนเงินดอลลาร์" หมายถึง ธนาคารตัวแทนต่างประเทศที่เป็นสมาชิกในระบบ USD CHATS ประเภท Direct Participants (DP) ของสถาบันผู้สั่งโอนเงินบาท ซึ่งจะรับโอนเงินดอลลาร์ในระบบ USD CHATS แทนสถาบันผู้สั่งโอนเงินบาท ตามวิธีการและรายละเอียดที่ตกลงกันระหว่างสถาบัน

          "คําสั่งโอนเงิน PVP USD CHATS สกุลเงินบาท" หมายถึง คําสั่งโอนเงินในระบบบาทเนต

           สําหรับธุรกรรมซื้อขายเงินตราต่างประเทศ ที่สถาบันผู้สั่งโอนเงินบาทสั่งโอนหรือ จ่ายเงินบาทให้กับสถาบันผู้รับโอนเงินบาท ตามหลักเกณฑ์และเงื่อนไขที่ ธปท. กําหนด

          "คําสั่งโอนเงิน PVP USD CHATS สกุลเงินดอลลาร์" หมายถึง คําสั่งโอนเงินในระบบ USD CHATS สําหรับธุรกรรมซื้อขายเงินตราต่างประเทศที่สถาบันผู้สั่งโอนเงินดอลลาร์สั่งโอนหรือจ่ายเงินดอลลาร์ให้กับสถาบันผู้รับโอนเงินดอลลาร์


อื่นๆ - 5. เนื้อหา

            5.1 ผู้ใช้บริการบาทเนตที่ประสงค์จะใช้บริการ PVP USD CHATS ต้องดําเนินการ ดังนี้

                 5.1.1 แต่งตั้งธนาคารตัวแทนต่างประเทศที่เป็นสมาชิกในระบบ USD CHATS ประเภท Direct Participants (DP) เพื่อทําหน้าที่เป็นตัวแทนในการรับหรือจ่ายเงินดอลลาร์ในฮ่องกง รวมถึงดําเนินการอื่น ๆ ที่เกี่ยวข้องตามที่ตกลงกับธนาคารตัวแทนต่างประเทศ เช่น การเปิดบัญชีเงินฝาก เป็นต้น

                   5.1.2 มีหนังสือแจ้งการใช้บริการ มาที่ ชปท. ตามแบบที่แนบท้ายประกาศนี้พร้อมรายละเอียดเกี่ยวกับธนาคารตัวแทนต่างประเทศที่แต่งตั้งเรียบร้อยแล้ว ตามข้อ 5.1.1 รวมถึงแจ้งให้ ธูปท. ทราบหากมีการเปลี่ยนแปลงธนาคารตัวแทนต่างประเทศ

             5.2 เมื่อสถาบันผู้สั่งโอนเงินบาทส่งคําสั่งโอนเงิน PvP USD CHATS สกุลเงินบาทผ่านระบบบาทเนตแล้ว ขั้นตอนการดําเนินการต่อไปมีดังนี้

                   5.2.1 ระบบบาทเนตตรวจสอบความสมบูรณ์ของคําสั่งโอนเงิน PVP USD CHATS สกุลเงินบาท ตามหลักเกณฑ์ เงื่อนไข และภายในเวลาที่ ธปท. กําหนด

                   5.2.2 CCPMP จับคู่คําสั่งโอนเงิน PvP USD CHATS สกุลเงินบาทกับคําสั่งโอนเงิน PvP USD CHATS สกุลเงินดอลลาร์ ตามหลักเกณฑ์และเงื่อนไขที่กําหนด

                   5.2.3 เมื่อ CCPMP สามารถจับคู่คําสั่งตามข้อ 5.2.2 ได้แล้ว หากเงินในบัญชีที่เกี่ยวข้องมีเพียงพอตามจํานวนที่ระบุไว้ในคําสั่งโอนเงิน ระบบบาทเนตจะกันเงินสกุลบาทและระบบ USD CHATS จะกันเงินสกุลดอลลาร์

                   สําหรับคําสั่งโอนเงินที่ส่งมาล่วงหน้า (Forward Transaction) เมื่อ CCPMP จับคู่คําสั่งได้แล้วจะทําการบันทึกไว้ในระบบ และจะกันเงินในวันที่รายการมีผล (Value Date)

                   5.2.4 เมื่อกันเงินตามข้อ 5.2.3 ได้สําเร็จแล้วระบบจะดําเนินการ ดังต่อไปนี้

                               ก. ระบบบาทเนตจะหักเงินบาทจากบัญชีของสถาบันผู้สั่งโอนเงินบาทและนําเงินบาทเข้าบัญชีของสถาบันผู้รับโอนเงินบาท และ

                               ข. ระบบ USD CHATS จะหักเงินดอลลาร์จากบัญชีของสถาบันผู้สั่งโอนเงินระบบดอลลาร์ และนําเงินดอลลาร์เข้าบัญชีของสถาบันผู้รับโอนเงินดอลลาร์

                               เมื่อดําเนินการดังกล่าวข้างต้นสําเร็จแล้ว ให้ถือว่าคําสั่งโอนเงิน PvP USD CHATS สกุลเงินบาท มีผลสมบูรณ์ สถาบันผู้สั่งโอนเงินบาทและสถาบันผู้รับโอนเงินบาทจะเพิกถอนการโอนเงินไม่ได้

                               สถาบันผู้สั่งโอนเงินบาทจะได้รับเอกสารการเดบิตบัญชีและสถาบันผู้รับโอนเงินบาทจะได้รับเอกสารการเครดิตบัญชีโดยวิธีตามข้อ 37 ของระเบียบธนาคารแห่งประเทศไทยว่าด้วยการบริการบาทเนต

          5.3 คําสั่งโอนเงิน PvP USD CHATS สกุลเงินบาทที่ระบบยังไม่สามารถกันเงินได้ทั้งสองสกุล สถาบันผู้สั่งโอนเงินบาทสามารถขอยกเลิกคําสั่งโอนเงินดังกล่าวได้ หากได้รับความยินยอมจากสถาบันผู้รับโอนเงินบาท โดยสามารถดําเนินการตามวิธีการที่ระบุไว้ในระเบียบธนาคารแห่งประเทศไทย ว่าด้วยการบริการบาทเนต 

          5.4 คําสั่งโอนเงิน PVP USD CHATS สกุลเงินบาทไม่สมบูรณ์ เมื่อมีเหตุอย่างหนึ่งอย่างใด ดังต่อไปนี้

                    5.4.1 เป็นคําสั่งโอนเงิน PvP USD CHATS สกุลเงินบาทที่มีลักษณะดังนี้

                               ก. ไม่สามารถจับคู่คําสั่งได้ หรือ

                               ข. จับคู่คําสั่งได้แต่มีเงินในบัญชีไม่เพียงพอ หรือ

                                ค. สามารถกันเงินของสถาบันผู้สั่งโอนเงินบาทได้ แต่ไม่ได้รับคําสั่งแจ้งการกันเงินของสถาบันผู้สั่งโอนเงินดอลลาร์สําเร็จจากระบบ USD CHATS

                     คําสั่งที่ไม่สมบูรณ์ข้างต้นจะถูกบันทึกไว้ในระบบบาทเนต เพื่อรอดําเนินการเมื่อมีหลักเกณฑ์ และเงื่อนไขครบถ้วน ตามที่ ธปท. กําหนด

                     5.1.2 ธปท. ตรวจสอบความสมบูรณ์ของคําสั่งโอนเงิน PYP USD CHATS สกุลเงินบาท แล้วพบว่าไม่ตรงตามหลักเกณฑ์ เงื่อนไขและเวลาที่ ธปท. กําหนด

                     5.4.3 ระบบบาทเนตได้รับคําสั่งปฏิเสธการโอนเงินจากระบบ USU CHAIS

                     5.4.4 มีเหตุอื่นที่ทําให้ไม่สามารถโอนเงินได้

                     คําสั่งที่มีเหตุตามข้อ 5.4.2 - 5.4.4 สถาบันผู้สั่งโอนเงินบาทจะได้รับเอกสารปฏิเสธการโอนเงินจากระบบหรือเรียกดูข้อมูลการปฏิเสธได้ ตามวิธีการที่ระบุในข้อ 37 ของระเบียบธนาคารแห่งประเทศไทย ว่าด้วยการบริการบาทเนต

           5.5 ในวันที่รายการมีผล (Value Date) คําสั่งโอนเงิน PVP USD CHATS สกุลเงินบาทที่มีสถานะไม่สมบูรณ์ และคงค้างอยู่ในระบบจนถึงเวลาปิดการเชื่อมโยงระบบบาทเนตกับระบบ USD CHATS สถาบันผู้สั่งโอนเงินบาทจะได้รับเอกสารปฏิเสธการโอนเงินหรือเรียกดูข้อมูลการปฏิเสธได้ตามวิธีการที่ระบุในข้อ 37 ของระเบียบธนาคารแห่งประเทศไทย ว่าด้วยการบริการบาทเนต

           5.6 สถาบันผู้สั่งโอนเงินบาท และสถาบันผู้รับโอนเงินบาทมีหน้าที่ตรวจสอบและติดตามสถานะรายการของคําสั่งโอนเงิน PVP USD CHATS สกุลเงินบาท และคําสั่งโอนเงิน PVP USD CHATS สกุลเงินดอลลาร์ โดยสถาบันผู้สั่งโอนเงินบาทจะต้องดําเนินการให้มีเงินบาทในบัญชีเพียงพอ และสถาบันผู้รับโอนเงินบาทจะต้องติดตามการจ่ายเงินดอลลาร์ให้สามารถดําเนินการตามเวลาที่กําหนด รวมถึงจัดการและประสานงานให้คําสั่งดังกล่าวสามารถดําเนินการได้จนสําเร็จลุล่วง

           5.7 ในช่วงต้นวันหรือระหว่างวัน หากมีเหตุขัดข้องที่ทําให้ ธปท. ไม่สามารถให้บริการ PVP USD CHATS ได้ จนถึงเวลา 14.00 น. ธปท. จะปิดการเชื่อมโยงระบบบาทเนตกับระบบ USD CHATS สําหรับวันนั้น โดยสถาบันผู้สั่งโอนเงินบาทและสถาบันผู้รับโอนเงินบาทสามารถตรวจสอบและติดตามสถานะคําสั่งตามหลักเกณฑ์ และวิธีการที่กําหนดในระเบียบธนาคารแห่งประเทศไทย ว่าด้วยการบริการบาทเนต

          5.8 ธปท.กําหนดเวลาการให้บริการการเชื่อมโยงระบบบาทเนตกับระบบ USD CHATS ดังนี้



|  |  |
| --- | --- |
| เวลา | การดําเนินงานในระบบบาทเนต |
| 9.00 น. | เปิดการเชื่อมโยงกับระบบ USD CHATS และเปิดรับคําสั่งโอนเงิน PVP USD CHATS |
| 16.00 น. | ปิดรับคําสั่งโอนเงิน PvP USD CHATS |
| 16.30 น. | ปิดการเชื่อมโยงกับระบบ USD CHATS |


อื่นๆ - 6. วันเริ่มต้นบังคับใช้

         ประกาศนี้ให้มีผลบังคับตั้งแต่วันที่ประกาศเป็นต้นไป


ผู้มีอํานาจลงนาม - ประกาศ ณ วันที่ 17 กรกฎาคม 2557

 

(นายประสาร ไตรรัตน์วรกุล)

ผู้ว่าการ

ธนาคารแห่งประเทศไทย